
Aceasta este întrebarea cea mai des întâlnită, în ceea ce mă 
priveşte, de la lansarea candidatilor acestui partid pentru 
alegerile pentru Parlamentul European din 2024 şi până 


astăzi. 


Ei bine, voi încerca să dau un răspuns cât mai cuprinzător cu speranţa de 


a-i lămuri pe cei ce mă cunosc mai puţin, foarte puţin, sau deloc. 


Încă de la momentul stabilirii mele în Franţa, adică începând din anul 
1987, de la vârsta de 20 ani, am participat probabil la toate manifestaţiile 
anticomuniste din exil, de la Paris. Eram tânăr, iar politica era o 
necesitate, un strigăt disperat pentru libertate, dreptate şi adevăr. 
Manifestam împotriva dictaturii comuniste din România, împotriva unui 
regim tiranic, dar şi împotriva demolărilor clădirilor istorice ale capitalei 


sau a bisericilor şi mânăstirilor din Bucureşti şi împrejurimi. 


Astfel, în seara zilei de 25 decembrie 1989, mama mea rămasă în ţară, 
mă vede la televizor (TVR), în prim plan, strigând “Le Drapeau sur 
lambassade ! — Drapelul pe ambasadă !”, (evident, drapelul fără stema 
R.S.R). 


La toate aceste manifestații, mă găseam alături de reprezentanţi 
respectabili ai familiilor boiereşti româneşti, de intelectuali de vârf, artişti 
uriași, ori oameni de rând, toţi uniţi și solidari într-un singur scop, 


Libertatea în România. 


În 1988 devin membru al Uniunii Mondiale a Românilor 


Liberi, creată de Ion Raţiu. 


Anii trec şi odată cu Revoluţia din 1989 şi valul enorm de simpatie al 
occidentalilor la adresa ţării noastre, multe au fost acţiunile de imediată 
ajutorare a românilor la care am participat, prin trimiterea de camioane 


cu ajutoare umanitare în ţară, etc. 


În primăvara lui 1990, au sosit, prin crucea roşie internaţională, răniţi de 
la revoluţia sângeroasă din Bucureşti şi mai ales de la Sala Dalles, pentru a 
fi trataţi, evident gratuit, de către statul francez, în diferite spitale şi centre 
de recuperare din Paris şi împrejurimi. Împuşeaţi în gât, fracturi multiple, 
comoțţii cerebrale, oameni care albiseră instantaneu din cauza șocului, 
erau ignoraţi complet de către ambasada României la Paris, iar oamenii 
aceştia fuseseră aduşi in halat şi botoşei, nici vorbă de un prosop, o 
pijama, sau o periuţă de dinţi. M-am îngrijit de aceştia, din puţinul pe 
care-l aveam atunci şi le-am procurat toate cele necesare şi mai ales i-am 
încurajat cu dragoste frăţească. Nu prea erau care să vorbească limba 


franceză... 


Occidentalii şi mai ales francezii, care ne descoperiseră dintr-o dată ca pe 
verii lor dragi ce trebuiau ajutaţi pe toate căile, încep să afle din ce în ce 
mai multe despre revoluţia-lovitură de stat, despre manipularea grosolană 
cu cadavrele de la Timişoara care nu aveau nimic de-a face cu revoluţia şi 
de multe altele şi devin dezgustaţi, dorind dintr-o dată să uite de acest vis 
frumos, considerându-se păcăliţi. Dacă la sfârşitul anului 1989 şi 
începutul anului 1990 nu se vorbea pe canalele televiziunii franceze decât 
despre eroismul românilor, cu ample reportaje la ore de vârf, odată cu 
Mineriada din 1990, totul s-a prăbuşit. În doar câteva luni, de la o 
simpatie uriaşă, treceam brusc la o dezamăgire şi o neîncredere totală a 


acestora. 


Atât că şi în ţară, în general studenţii, tinerii cu studii superioare şi 
tinerele familii, îşi pierd încrederea în regimul proaspăt instalat şi decid să 
dea curs visului lor mai vechi, imposibil de atins înainte de 1989 şi 
suspendat din speranţă de mai bine, doar pentru câteva luni şi încep să 
emigreze masiv în Europa occidentală, de unde unii pleacă mai departe în 
Canada, Africa de Sud, sau chiar în îndepărtata Australie. Şi aceştia 


trebuiau ajutaţi, sfătuiţi, îndrumați, în viaţa pe care o reîncepeau de la 


zero, iar răniții de la revoluţie aduşi în Franţa, decid, în marea lor 


majoritate, să nu se mai întoarcă în ţară. 


Încep să ne sosească din România tot mai multe cărţi despre suferinţele 
din închisorile comuniste, despre arestări, temniţă, torturi precum şi 
despre toate nemerniciile făcute de către comunişti în aproape jumătate 
de secol. Timp de zece ani, aproape numai despre asta am citit, cu unele 
pauze în care aveam lecturi despre artă. Ajunsesem să nu mai pot citi 
despre aşa ceva, atât de mare era încărcătura negativă care-mi apăsa pe 
suflet. Totodată, trebuie adăugat că centrul exilului este mereu biserica, 
iar la biserică, ajungi să cunoşti atât victimele comunismului scăpate din 
puşcării după ani grei de închisoare, adesea rămăşiţe care au supraviețuit 
din elita de dinainte de comuniști, cât şi oameni simpli, scăpaţi şi ei dintr- 
o pseudo libertate a unei țări închisoare, aşa cum era România de dinainte 
de 1989, complet dezorientaţi într-o lume nouă, modernă și prosperă. 
Acea elită exilată înainte de 1989, era fascinantă și adesea doar faptul de a 
sta alături de asemenea mărturisitori, te făceau să te simţi, tu, un biet 
refugiat sau emigrant, extrem de norocos, iar toţi ceilalţi aveau nevoie 


permanent de ajutor şi solidaritate. 

Şi cum spuneam că viaţa exilului are mereu în centrul său 
biserica, nu s-a putut să nu mă implic şi în bunul mers al 
acesteia, având calitatea de Consilier Parohial al Bisericii 


(ortodoxe române) Sfinţii Mihail, Gavriil şi Rafail din Paris. 


În 1992 particip ca observator la alegerile prezidenţiale de la 


Ambasada României de la Paris. 


Călătoresc destul de des în ţară unde lăsasem o mamă singură, rude şi 


mulţi prieteni. 


După alegerile din 1992, înțelegând că în România, perioada de tranziţie 
va fi de durată, neocomuniştii preluând conducerea României 
postdecembriste, decid să emigrez, de această dată, de la Paris, la 
Montreal, în Canada. Am şi aici şansa să cunosc oameni ale căror vieţi 


reprezintă cu mult mai mult decât imaginaţia oricărui romancier, pentru 


care limba română, ţara, neamul, biserica sunt tot sensul vieţii lor trecute 
şi prezente. Devin şi la Montreal Consilier Eparhial al Bisericii 
(ortodoxe române) Buna Vestire din Montreal şi creez Revista 
Candela. 


De aici, de la o distanţă mult mai mare de România, paradoxal, revin mult 
mai des acasă, aceste drumuri culminând cu întoarcerea mea 


definitivă în țară în 1998. 


Din toată perioada în care am locuit în străinătate, unsprezece ani, nici o 
zi nu a trecut fără să mă gândesc la România şi la cei de acasă. România 
anilor 1998 era una încă cenuşie, cu multe disfuncţionalităţi şi lipsuri. Iar 
dintre cei plecaţi, atât atunci, cât şi acum, puţini au luat decizia de a se 
întoarce în ţară. Eram privit inevitabil ca cineva care sigur a eşuat acolo 
din moment ce s-a întors, în loc să se vadă adevăratul motiv, dragostea de 


ţară şi nimic altceva. 


În 2002 mă căsătoresc cu o româncă, ortodoxă, cu origini aromâne, care 


mi-e soţie şi astăzi. 

Urmează mai bine de zece ani în care încerc din răsputeri, cu eforturi 
greu de imaginat, să-mi fac dreptate şi să redobândesc câte ceva din 


bunurile naţionalizate bunicilor mei. 


Comuniştii naţionalizaseră nişte bijuterii, iar acum acestea erau niște 


ruine. 


Demarez astfel lucrări ample de consolidare, restaurare şi modernizare, 
care parcă nu se mai termină, mereu apărând încă ceva de făcut şi 
transform, în mulţi ani de muncă, ruinele în bijuterii, salvând astfel de la 


dispariţie clădiri cu valoare istorică deosebită. 


Între timp se nasc cei doi copii ai noştri, o fetiţă în 2004 şi un băieţel în 


2009. 


Şi în paralel cu procesele de revendicare, şantierele de reabilitare şi 
creşterea copiilor, având o viaţă extrem de intensă, începem să fim 
invitaţi, soţia mea şi cu mine, datorită numelui de familie pa care îl 
purtăm, în cercurile diplomatice de la Bucureşti, de către diplomaţi 


străini, în general ambasadori acreditaţi în România. 


De peste două zeci de ani, suntem prezenţi constant, la zile 
naţionale, dineuri, conferinţe, invitaţii pe care mereu le 
acceptăm cu unicul scop de a pune România sub cea mai bună 
lumină în ochii diplomaților străini în post la Bucureşti, 
ambasadori cu care ajungem să stabilim relaţii foarte strânse 
de prietenie care dăinuie uneori chiar şi la mult timp după 


plecarea acestora din România. 


În plus de această activitate diplomatică benevolă şi permanentă ce poate 
părea doar un lucru extrem de agreabil, dar pentru care am făcut multe 
sacrificii doar din voinţa puternică de a ne ajuta ţara, din 2016 sunt şi 
Consulul Onorific al Macedoniei de Nord la Constanţa, alt 
sacrificiu şi această activitate fiind tot una benevolă, dar care 
implică multă muncă, având ca unic scop dezvoltarea relaţiilor 


bilaterale dintre cele două state europene prietene şi cu popoare înrudite. 


Şi cum de la întoarcerea mea în ţară, am avut des privilegiul de 
a mă afla alături de alţi foşti deținuți politici, cercuri în care 
era nelipsit şi tânărul Claudiu Târziu, cel în care toți acești 
bătrâni frumoşi îşi puseseră şi încă îşi mai pun, întreaga 
speranţă, uşor a fost să mă împrietenesc cu acesta din urmă. 
Nu voi uita să-l menţionez nici pe fratele nostru mai mare, maestrul Dan 
Puric, căruia îi datorăm enorm pentru dragostea şi dăruirea cu care foarte 
mulţi ani la rând ne-a fost exemplu de mărturisitor demn, drept şi de 
neînvins în lupta sa pentru Hristos, neam şi ţară, fiind totodată pentru noi 
un catalizator, un susţinător necondiţionat, mereu prezent la orice apel în 


care era vorba despre biserică sau naţiune. 


Astfel, fiind deci prieten de peste două zeci de ani cu Claudiu Târziu, în 
2019 particip la primele întâlniri dintre acesta şi domnul 


George Simion, în vederea creării unui partid politic 


conservator, iar apoi susțin partidul România Mare în 
Europa, devenit ulterior Partidul Alianţa pentru Unirea 


Românilor. 


În anul 2020 susţin public candidatura prietenului Claudiu 
Târziu pentru postul de Primar General al municipiului 


Bucureşti. 


Particip la inaugurarea primului sediu central al Partidului Alianţa pentru 


Unirea Românilor. 


În luna iunie 2021 călătoresc în Republica Moldova alături de familia 
Târziu la Chişinău şi Soroca, înaintea alegerilor parlamentare anticipate 
din Republica Moldova şi am întâlniri cu conducerea A.U.R. din Republica 
Moldova. 


Devin membru al Institutului Conservator “Mihai Eminescu” 


şi iau parte la majoritatea întrunirilor acestuia. 


Finanţțez, particip şi iau cuvântul la Conferinţa Europeană a 
Conservatorilor, “Acea Europă în care credem”, organizată de 
către Institutul Conservaror “Mihai Eminescu” în 6 noiembrie 
2022 la Palatul Parlamentului, cu prezenţa reprezentanţilor de vârf ai 
partidelor conservatoare din zece ţări europene, conferinţă ce fost 
extraordinar de apreciată la nivel european şi a poziţionat tânărul partid 


A.U.R. printre cele mai importante partide conservatoare din Europa. 


În 2022 am deosebita onoare să fiu ales Preşedinte de Onoare 
al Asociaţiei ROST. 

Astfel, în calitate de român conservator, doresc să-mi pun toată experienţa 
mea diplomatică în slujba ţării, să am un rol important de reprezentare a 
Alianţei pentru Unirea Românilor în Parlamentul European, iar alături de 
toţi conservatorii membri ai Parlamentului European să pun umărul la 


reformarea Uniunii Europene, să lupt împotriva unei Uniuni Europene cu 


două sau mai multe viteze şi să reprezint România la Bruxelles şi la 


Strasbourg în cel mai demn mod, cu fruntea sus. 


Doresc ca prin implicarea mea să contribui ca România să 
redevină mândră şi respectată în lume şi să apăr credinţa şi 


identitatea noastră naţională ! 


Doresc să lupt în Parlamentul European pentru o Românie 
demnă şi suverană, precum şi pentru o Uniune Europeană a 


Naţiunilor, Creştină şi Conservatoare ! 


Înţeleg să promovez ideea integrării Republicii Moldova în Uniunea 


Europeană prin unirea cu România. 


Consider că sunt un adevărat om de dreapta, soţ, tată, bun creştin, 
apropiat bisericii şi patriot, un om al dialogului, o persoană care știu să 


clădesc punți şi să înlătur barierele dintre oameni. 


Sunt profund european prin rădăcini, dar şi prin educaţia pe care am 
primit-o. Respect valorile europene, dar îmi doresc o Uniune Europeană 
creştină, a naţiunilor, ca un mozaic splendid, în care fiecare ţară să 
contribuie cu frumuseţile, bogăţia culturală şi spirituală şi cu 
particularităţile sale. O Uniune Europeană în care fiecare ţară să fie 


independentă şi suverană, fiecare cu forța sa de decizie, 


Cred că anul 2024 va aduce succes partidelor conservatoare şi 
reformiste din Uniunea Europeană şi că totodată, astfel, 
A.U.R. poate obţine un număr important de eurodeputaţi, cu 
atât mai mult pentru un partid conservator tânăr, astfel încăt 
să cântărim suficient alături de colegii noştri conservatori 
europeni, putând face bine împreună ţărilor noastre, 


susținându-ne reciproc în faţa tăvălugului neo-marxist. 


Acestea sunt, pe scurt, motivele care m-au condus la decizia de a candida 
la alegerile pentru Parlamentul European din 2024, precum şi cele pentru 
care am înţeles să sacrific, comfort, timp şi energie atât până în 9 mai 


2024, cât şi mai ales după această dată, în cazul în care voi fi ales. 


Trăiască România Conservatoare ! 
Cu Dumnezeu înainte ! 


Bucureşti, 5 septembrie 2023. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteţi 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


Mulţumim celor care ne-au ajutat până acum! 


